Florian Hardy

Florian Hardy (* 8. február 1985, Nantes, Francúzsko) je bývalý francúzsky profesionálny hokejový brankár, ktorý sa preslávil najmä reprezentovaním Francúzska na medzinárodných turnajoch. V rámci svojej klubovej kariéry pôsobil mimo najvyššej francúzskej súťaže Ligue Magnus aj v najvyššej nemeckej súťaži Deutsche Eishockey Liga (EHC München) a vo vtedy najvyššej rakúskej lige Österreichische Eishockey-Liga (Dornbirner EC). Je dvojnásobným držiteľom ocenenia pre najlepšieho brankára francúzskej ligy a raz bol vyhlásený za najlepšieho hokejistu ligy.

Profesionálnu hráčsku kariéru ukončil v roku 2022 a aktuálne pôsobí ako tréner brankárov francúzskej juniorskej reprezentácie do 20 rokov.

 Reprezentačná kariéra 
vľavo|náhľad|Hardy v drese Francúzska na Majstrovstvách sveta v roku 2017
Hardy reprezentoval Francúzsko na deviatich seniorských Majstrovstvách sveta a to v rokoch: 2010, 2012, 2013, 2014, 2015, 2016, 2017, 2018 a 2019. Najlepší výsledok s národným tímom dosiahol v roku 2014, keď sa prvý a jediný krát v histórii Francúzi kvalifikovali zo základnej skupiny do štvrťfinále turnaja, kde však podľahli výberu Ruska (0:3). V roku 2018 sa Hardy stal súčasťou najlepšej trojice hráčov tímu Francúzska. V roku 2017 bol v bránke pri senzácii, kedy Francúzi dokázali poraziť výber Fínska 5:1.

Hardy sa podieľal aj na pokusoch Francúzov kvalifikovať sa na Zimné olympijské hry (2013, 2017, 2022).

 Ocenenia 
 Šampión Ligue Magnus s tímom Angers (2007)
 Najlepší brankár Ligue Magnus – Jean Ferrand Trophy (2012)
 Najlepší hokejista Ligue Magnus – Albert Hassler Trophy (2013)
 Najlepší brankár Ligue Magnus – Jean Ferrand Trophy (2013)
 Šampión Ligue Magnus s tímom Angers (2014)
 Top 3 hráči tímu Francúzska na Majstrovstvách sveta 2018

 Referencie 

Kategória:Francúzski hokejisti
Kategória:Francúzski hokejoví brankári
Kategória:Hráči EHC München
Kategória:Hráči Dornbirner EC
Kategória:Hráči Chamonix HC
Kategória:Hráči ASG Angers
Kategória:Účastníci MS v hokeji 2010
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2016
Kategória:Účastníci MS v hokeji 2017
Kategória:Účastníci MS v hokeji 2018
Kategória:Účastníci MS v hokeji 2019
Kategória:Osobnosti z Nantes (Francúzsko)